# Lliga espanyola de futbol sala de la RFEF

La Lliga espanyola de futbol sala de la RFEF, també anomenada Lliga espanyola de futbol 5, fou una competició esportiva de clubs espanyols de futbol sala. De caràcter anual, fou organitzada per l'Associació Espanyola de Clubs de Futbol Sala (AECFS) de la Reial Federació Espanyola de Futbol. Se celebrà per primer cop la temporada 1983-84 amb els equips federats a la RFEF. Anys abans, hi havia hagut una escissió de clubs de futbol sala, liderada per l'Inter Fútbol Sala i el seu president, José María García, que crearen una associació paral·lela, l'ASOFUSA, i disputaren les competicions organitzades per la Federació Espanyola de Futbol Sala (FEFS). El equips participants disputaven una primera fase en format de lligueta a doble volta i els quatre millors classificats accedien a la fase final. Els quatre equips disputaven les semifinals i finals en format d'eliminació directa a doble partit, guanyant qui tingués millor diferència de gols. El campió del torneig era declarat campió de Lliga de futbol sala de la RFEF i tenia dret a participar en les competicions europees de la temporada següent.
El Chaston Futbol Sala (1983-84, 1984-85) i el Club Deportivo Sumarsa (1986-87, 1987-88) guanyaren la competició en dues ocasions, respectivament. Per altra banda, el Club Futbol Sala la Garriga conquerí la darrera d'edició del torneig (1988-89) davant del Futbol Club Barcelona. Pocs dies després, el juny de 1989, l'AECFS i l'ASOFUSA arribaren a un acord per fusionar les dues competicions i crearen la Lliga Nacional de Futbol Sala, on hi participaren els clubs de futbol sala de les dues associacions.

## Historial

* En negreta = Equip guanyador
* 1-1 = Marcador campió-subcampió
* (prò.) = Pròrroga
* (p.) = Penals
* (1) = Nombre de títols
* Nota: Noms dels equips segons l'època.
| Edició | Temp. | Campió | Resultat | Subcampió |
| I | 1983-84 | Egasa Chaston (1) | 2-3 / 3-0 | Unión Sport |
| II | 1984-85 | Egasa Chaston (2) | 2-1 / 4-1 | Mailing Center |
| III | 1985-86 | Deportes Blanes FS (1) | lligueta | Egasa Chaston |
| IV | 1986-87 | CD Sumarsa (1) | 2-5 / 2-0 | Deportes Blanes FS |
| V | 1987-88 | CD Sumarsa (2) | 1-7 / 5-3 | Egasa Chaston |
| VI | 1988-89 | Isolar la Garriga (1) | 2-1 | FC Barcelona |
* ↑ Mailing Center era el nom del patrocinador del club Unión Sport.
* ↑ Resultats de les semifinals: Chaston-Sumarsa (3-2, 1-1); Mailing Center-Cacaolat Nàutic (4-2, 6-0).

## Referències

* ↑ García, Óscar. «El fútbol sala, de división en división» (en castellà). Marca, 11-08-2019. [Consulta: 27 març 2024].
* ↑ «futbol sala». Enciclopèdia de l'esport català. Barcelona: Grup Enciclopèdia Catalana.
* ↑ Muñana, Gustavo. «Las luces y sombras del José María García presidente» (en castellà). Relevo, 02-11-2023. [Consulta: 27 març 2024].
* ↑ Vázquez, Joaquín. «Isolar: un título muy trabajado» (en castellà). Mundo Deportivo p. 25, 23-06-1989. [Consulta: 21 juny 2024].
* ↑ «Las dos ligas ya son solo una» (en castellà). Mundo Deportivo p. 23, 28-06-1989. [Consulta: 30 març 2024].
* 1 2 Gómez, Pablo. «El día en que se forjó la leyenda» (en castellà). La Voz de Galicia, 15-02-2016. [Consulta: 27 març 2024].
* ↑ Gozalo, J.M. «Mailing Center, una gran campaña». Hoja del Lunes de Madrid, Nº 2409, 16-06-1985, pàg. 44 [Consulta: 28 març 2024].
* ↑ «RESULTADO: Mailing Center Sport, 2; Chaston, 1.». Diari As, 26-05-1985, pàg. 11 [Consulta: 28 març 2024].
* ↑ «FUTBOL-SALA; LIGA NACIONAL RFEF Chaston de La Coruña, 4; MaIling Center Sport, 1 (Campeón Liga 84-85, Chaston de La Coruña).». Marca, 03-06-1985, pàg. 12 [Consulta: 28 març 2024].
* ↑ «Resultados play-off» (en castellà). El Mundo Deportivo, 20-05-1985. [Consulta: 27 març 2024].
* ↑ «Resultados y clasificaciones» (en castellà). El Adelantado de Segovia, 26-05-1986. [Consulta: 27 març 2024].
* ↑ Pallas, J.P. «Sumarsa ganó la Liga» (en castellà). Mundo Deportivo p. 26, 23-04-1987. [Consulta: 27 març 2024].
* ↑ Vázquez, Joaquín. «La "Selecció" rozó el sobresaliente». Mundo Deportivo p. 26, 16-06-1989. [Consulta: 27 març 2024].
* ↑ «4-1: El Barcelona ganó al Isolar» (en castellà). Mundo Deportivo p. 53, 17-06-1989. [Consulta: 27 març 2024].
* ↑ Vázquez, Joaquín. «4-5: La Liga, para el Isolar la Garriga» (en castellà). Mundo Deportivo p. 48, 19-06-1989. [Consulta: 27 març 2024].